Diari Oficial de la Generalitat Valenciana


Sumari del DOGV 4442, del 18-02-2003 (2003/1720)

RESOLUCIÓ de 30 de gener de 2003, de la Direcció General de Justícia de la Conselleria de Justícia i Administracions Públiques, per la qual es resol el concurs de trasllats de data 16 d'octubre de 2002, en què s'oferien llocs de treball de metges forenses en els instituts de Medicina Legal de València, Castelló i Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/1720


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 30 de gener de 2003, de la Direcció General de Justícia de la Conselleria de Justícia i Administracions Públiques, per la qual es resol el concurs de trasllats de data 16 d'octubre de 2002, en què s'oferien llocs de treball de metges forenses en els instituts de Medicina Legal de València, Castelló i Alacant. [2003/X1720]
  
Vist l'expedient instruït com a conseqüència del concurs de trasllats convocat per Resolució de 16 d'octubre de 2002, de la Direcció General de Justícia, de la Conselleria de Justícia i Administracions Públiques (DOGV i BOE del 31 d'octubre de 2002), i de conformitat amb el que establixen els articles 455 i 500.1 de la Llei Orgànica 6/1985, de l'1 de juliol, del Poder Judicial, article 20 i següents del Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses.
  
Vistes les reclamacions presentades contra la Resolució de 7 de gener de 2003, de la Direcció General de Justícia, per la qual s'assignen provisionalment destinacions corresponents al concurs de trasllat de 16 d'octubre de 2002, estimades, si és procedent.
  
I de conformitat amb el que disposa la base desena de la Resolució de 16 d'octubre de 2002, resolc:
  
Primer
  
Nomenar per als llocs de treball que s'indiquen els metges forenses que es relacionen a l'Annex.
  
Segon
  
Excloure del concurs de trasllats els funcionaris que en Annex II es relacionen, amb expressió dels motius d'exclusió.
  
Tercer
  
El termini per a prendre possessió de la nova destinació obtinguda serà de deu dies naturals, però quan no implique canvi de residència haurà d'efectuar-se en els tres dies hàbils següents al cessament.
  
El termini per a la presa de possessió començarà a comptar-se a partir del dia següent al cessament, que haurà d'efectuar-se dins dels tres dies hàbils següents a la publicació d'esta resolució en el Boletín Oficial del Estado.
  
Si la resolució comporta reingrés al servici actiu, el termini de presa de possessió haurà de computar-se des de dita publicació.
  
El còmput dels terminis possessoris s'iniciarà quan finalitzen les llicències que es troben gaudint els funcionaris, llevat que per circumstàncies excepcionals, degudament motivades, se'n suspenga o revoque el gaudi.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València en un termini de dos mesos, comptadors des del sendemà de la seua publicació, conforme el que disposen els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant la Direcció General de Justícia, en el termini d'un mes, comptador a partir del dia següent a la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.